अस्‌-सलामु-अलयकुम

अस्‌-सलामु-अलयकुम (ٱلسَّلَامُ عَلَيْكُمْ) हे जगभरातल्या मुसलमान समुदायाच्या लोकांकडून वापरले जाणारे अभिवादन आहे. ह्याचा शब्दशः अर्थ “तुमच्यावर शांतता नांदो” असा होतो, पण ह्याला मराठीतल्या “नमस्कार” किंवा “शुभदिवस” च्या अर्थाने वापरले जाते.

अपभ्रंश
भारतात ह्या अभिवादनाचा अपभ्रंश झालेला आढळतो व मूळ उच्चारापेक्षा वेगळा उच्चार केला जातो. भारतात ह्याला सहसा “अस्सलाम-वालेकुम” किंवा “स्सलाम-वालेकुम” असे उच्चारले जाते. ह्याचेच संक्षिप्त व धर्मनिरपेक्ष रूप “सलाम” असे आहे.

प्रतिअभिवादन
ह्या अभिवादनाला प्रतिअभिवादन वा-अलयकुम-अस्-सलाम असे केले जाते.

इस्लाम धर्म